《吴中大水有负郭田在常州云已漂溃作一首示公仪》
宋代·刘敞

百谷驰东南，三江浇吴会。积阴漏云汉，涌水翻积块。

斯民既昏漏，我稼堕颠沛。鱼鳖有馀粮，郊原靡遗穗。

糊口窃自恕，矜寡将何赖。天道有盈虚，吾宁罪于岁。

救饥苦谋拙，禹稷不可待。行矣帆长风，因之浮海外。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。